**EELNÕU 2024/296**

**KOMISJONID:**

|  |  |
| --- | --- |
| eelarve- ja arengukomisjon | JK |
| hariduskomisjon | X |
| kultuuri- ja spordikomisjon | X |
| majandus- ja keskkonnakomisjon | X |
| revisjonikomisjon | X |
| sotsiaalkomisjon | X |
| seeniorite nõukoda | X |
| noortevolikogu | X |

**VILJANDI LINNAVOLIKOGU**

MÄÄRUS

### 28. november 2024 nr

Korteriühistutele toetuse andmise kord

Määrus kehtestatakse kohaliku omavalitsuse korralduse seaduse § 22 lõike 1 punkti 5 alusel.

1. Üldsätted
   1. Määrusega kehtestatakse korteriühistutele toetuse andmise tingimused ja kord (edaspidi kord).
   2. Toetuse eesmärk on Viljandi linna korteriühistutele õuealade korrastamiseks võimaluste loomine ja edendamine ning sellega elukeskkonna parandamisele ja atraktiivsemaks muutmisele kaasa aitamine.
   3. Taotlusvooru võib eelarvestrateegia alusel kuulutada avatuks hiljemalt eelneva aasta 15. detsembril.
2. Toetatavad tegevused
   1. Toetatavad on alljärgnevad tegevused:
      1. teede (sh kõnniteede) ja parkimisplatside rajamine, laiendamine või parendamine;
      2. mängu- ja/või spordiväljaku rajamine, laiendamine või parendamine;
      3. haljasalade ja parkide rajamine, laiendamine või parendamine;
      4. nõuetekohaste prügi kogumise kohtade ja jäätmemajade rajamine, laiendamine või parendamine;
      5. varjualuste ja hoiuruumide (rataste ja lapsevankrite varjualused, pergolad jms rajatised, mis tõstavad elukeskkonna ruumilist kvaliteeti) rajamine, laiendamine või parendamine;
      6. elektriautode laadimiskohtade ja/või selleks vajalike taristute ning terviklahenduste rajamine, laiendaminevõi parendamine;
      7. kriisikindluse suurendamine (näit generaatori ja /või aku soetamine, ühenduse väljaehitamine ja hoiukoha ehitus);
      8. punktides 1 kuni 7 nimetatud töödega seotud projekteerimine.
   2. Toetuse taotluse võib esitada ka taotlusvoorule eelneva aasta jooksul teostatud tööde kohta, kui taotlust on võimalik esitada vormikohaselt koos vajalike dokumentidega.
   3. Uute rajatiste projekteerimisele ja ehitamisele kohaldatakse ehitusseadustiku sätteid.
   4. Kavandatavad tegevused tuleb ellu viia hiljemalt toetuse saamise aasta 15. novembriks.
3. Toetuse taotleja

Toetuse taotlejaks võib olla Viljandi linnas asuv nelja või enama korteriomandiga ühistu (edaspidi taotleja) või mitu nelja või enama korteriomandiga ühistut ühiselt (edaspidi ühistaotleja).

1. Toetuse suurus
   1. Toetuse suurus toetatavateks tegevusteks on kuni 30% kavandatava tegevuse kogumaksumusest koos käibemaksuga, kuid mitte rohkem kui:
      1. 10 000 eurot taotleja ühe taotluse kohta;
      2. 30 000 eurot ühistaotleja ühe taotluse kohta.
   2. Toetuse suuruse määramisel lähtutakse taotleja ja/või ühistaotleja poolt esitatud odavaimast hinnapakkumusest.
2. Toetuse taotlemine
   1. Toetuse saamiseks peab Viljandi Linnavalitsusele (edaspidi linnavalitsus) esitama vormikohase taotluse e-teenuste keskkonnas Spoku koos järgmiste lisadega:
      1. korteriomanike üldkoosoleku või põhikirjast tulenevate volituste alusel juhatuse protokolli koopia, mis sisaldab otsust meetmest toetatava töö teostamise kohta;
      2. ühistaotluse esitamisel kinnitus kõikide osapool(t)e nõusoleku kohta ühistaotluse esitamiseks;
      3. kinnistu plaani kavandatava töö asukoha skeemiga ning kavandatava töö kirjeldusega;
      4. fotod kavandatava töö asukohast enne tööde algust;
      5. rajatava või renoveeritava mängu- või spordiväljaku puhul foto või joonis (koos mõõtudega);
      6. mänguväljaku rajamise puhul müüja kinnitus mänguväljaku standardi EVS-EN 1176 „Mänguväljaku seadmed ja aluspinnakate“ vastavuse kohta;
      7. kavandatava töö eelarve;
      8. vähemalt kahelt ettevõtjalt võetud hinnapakkumus või täpne kalkulatsioon teostatavate tööde maksumusega;
      9. vajadusel asjakohased kooskõlastused või nõusolekud kavandatava töö tegemiseks.
   2. Jooksva aasta taotluse esitamise tähtaeg on 1. aprill.
3. Taotluse läbivaatamine
   1. Linnavalitsus kontrollib tähtajaks laekunud taotluste vastavust korras seatud nõuetele.
   2. Linnavalitsus võib nõuda taotlejalt selgitusi ja lisainformatsiooni taotluses esitatud andmete kohta või taotluse täiendamist või parandamist. Selgituste andmiseks või puuduste kõrvaldamiseks antakse aega kuni 10 tööpäeva.
4. Toetuse andmine või andmata jätmine
   1. Vastavaks tunnistatud taotlusi hindab linnavalitsuse poolt moodustatud komisjon. Komisjoni liige ei tohi olla taotleja juhtorgani ja/või taotleja enda liige või meetmest toetatava objekti ühistu liige.
   2. Komisjon arvestab toetuse andmise või andmata jätmise ettepaneku tegemisel kavandatavate tegevuste sobivust toetuse eesmärkidega kusjuures kavandatava töö eelarve ei tohi olla põhjendamatult kõrge.
   3. Toetuse määramise või andmata jätmise otsuse teeb linnavalitsus oma korraldusega komisjoni ettepaneku alusel.
   4. Toetuse saajad avalikustatakse linnavalitsuse veebilehel.
   5. Kulutuste tegemine taotluse rahuldamise otsuseni toimub taotleja omal vastutusel.
5. Aruandlus ja järelevalve
   1. Positiivse otsuse saanud toetuse taotleja (edaspidi toetuse saaja) esitab hiljemalt toetuse määramise kalendriaasta 1. detsembriks linnavalitsusele vormikohase aruande e-teenuste keskkonnas Spoku. Aruanne esitatakse töö teostamise kohta.
   2. Aruandele tuleb lisada:
      1. korrastatud objekti pildid pärast tööde teostamist;
      2. teostatud töö üleandmist-vastuvõtmist tõendavad dokumendid;
      3. kuludokumendid (arved ja nende tasumist tõendavad dokumendid, kui tööd on finantseeritud liisingu- või laenulepinguga siis lepingu ja tagasimakse graafiku koopiad jms). Esitatud kuludokumentidel näidatud tehingu sisu peab vastama taotluses planeeritud tegevusele ja eelarvele.
   3. Komisjonil on õigus kontrollida toetuse saaja poolt esitatud dokumentide õigsust, toetuse sihipärast kasutamist ja kontrollida tööde teostamist kohapeal.
   4. Kui järelevalve käigus leitakse puudusi, siis koostatakse kontrollakt, milles määratakse muuhulgas puuduste kõrvaldamise tähtaeg. Akti allkirjastavad järelevalve teostaja ja toetuse saaja.
6. Toetuse väljamaksmine
   1. Komisjon vaatab aruande ja toetuse väljamakse taotluse koos lisatud dokumentidega läbi ning võtab hiljemalt 20. detsembril vastu otsuse toetuse väljamaksmise kohta.
   2. Toetuse summa kantakse toetuse saaja arvelduskontole jooksva aasta lõpuks.
7. Toetuse väljamaksmisest keeldumine
   1. Toetust ei maksta välja kui:
      1. toetuse saaja ei ole linnavalitsusele esitanud 1. detsembriks nõuetekohast aruandlust koos vajalike lisadokumentidega;
      2. toetuse saaja, kellele on järelevalve käigus avastatud puuduse kõrvaldamiseks tehtud kontrollakt, on jätnud ettekirjutuse tähtajaks täitmata.
   2. Põhjendatud juhul võib linnavalitsus komisjoni ettepanekul vähendada väljamaksmisele kuuluvat toetuse summat proportsionaalselt tähtajaks kõrvaldamata puudustega.
   3. Linnavalitsusel on õigus jätta toetus välja maksmata või väljamakstud toetus tagasi nõuda, kui toetuse taotlemisel või aruande esitamisel on esitatud valeandmeid.
   4. Toetuse väljamaksmisest keeldumise otsuse teeb linnavalitsus oma korraldusega komisjoni ettepaneku alusel.
8. Tunnistada kehtetuks Viljandi Linnavolikogu 25.03.2021 määrus nr 106 „Korteriühistute õue- ja haljasalade korrastamiseks toetuse andmise kord“. 2024. aasta taotluste menetlemisel rakendatakse Viljandi Linnavolikogu 25.03.2021 määruses nr 106 toodud tööde lõpetamise, aruande esitamise ja väljamakse tegemise otsuse tähtaegasid, milleks on tööde lõpetamisel 30. november, aruande esitamisel 10. detsember ja väljamakse tegemise otsusel 22. detsember.
9. Määrus jõustub kolmandal päeval pärast avaldamist Riigi Teatajas.

(allkirjastatud digitaalselt)

Helmen Kütt

linnavolikogu esimees

# Koostaja(d): Age Alas

**Esitatud:** 11.11.2024

**Esitaja:** Viljandi Linnavalitsus **Ettekandja:** Kalvi Märtin

**Lk arv:** 4

**Hääletamine:** poolthäälteenamus

Seletuskiri

**Korteriühistutele toetuse andmise kord**

Määruses on tehtud järgmised muudatused:

1. Toetatava tegevusena on lisatud generaatori soetamine, ühenduse väljaehitamine ja hoiukoha ehitus.
2. Eelnevast tulenevalt on muudetud määruse pealkiri.
3. Lisatud on luba kuulutada taotlusvoor avatuks eelneval sügisel eelarvestrateegia alusel, et taotlejail oleks rohkem aega ettevalmistusi teha. Peale eelarve kinnitamist taotlusvooru välja kuulutamine jätab selleks liiga vähe aega.
4. Taotluste esitamise tähtaega hilisemaks muuta ei ole mõistlik, et taotluse esitamiseks oleks piisavalt aega ja tööde teostamise aeg liiga lühikeseks ei jääks. Samas on toodud sügisest tööde valmimise tähtaega kahe nädala võrra ettepoole novembri keskele, et tööde valmimise järgselt oleks pikem aeg esitada aruannet. Samuti on veidi ettepoole toodud aruande esitamise tähtaeg, et selle kontrolliks oleks enam aega ning väljamakse tegemine liialt aasta lõppu ei lükkuks.

Kuupäevade võrdlus:

kehtiv ettepanek

Taotluse esitamise tähtaeg 1. aprill 1. aprill

Tööde teostamise tähtaeg 30. november 15. november

Aruande esitamise tähtaeg 10. detsember 15. detsember

Väljamakse tegemise otsuse tähtaeg 22. detsember 20. detsember

Käesoleva aasta taotluste menetlemisel tähtajad ei muutu.

1. Lisatud on konkreetne luba esitada taotlust ka juba teostatud töödele. Varem tehti seda määruse §7 lõike 5 alusel.
2. Uuendatud on mänguväljakute standardi nimetus.
3. Taotluse ja aruande dokumentidest on eemaldatud mittevajalik.

Kulu ja tulu linnale ei muutu.

(allkirjastatud digitaalselt)

Age Alas

haljastuse ja heakorra spetsialist